**भारत सरकार**

**रेल मंत्रालय**

**राज्‍य सभा**

**06.03.2020 के**

**अतारांकित प्रश्‍न सं. 1886 का उत्‍तर**

**ओडिशा में रेक प्वाइंट की अवसंरचनात्मक स्थिति**

**1886. श्री प्रसन्न आचार्यः**

**क्या रेल मंत्री यह बताने की कृपा करेंगे किः**

(क) ओडिशा में कितने रेक प्वाइंट हैं और उनकी अवसंरचनात्मक स्थिति क्या है;

(ख) क्या यह सच है कि बारगढ़, संबलपुर और वलांगीर के रेक प्वाइंट में अपेक्षित अवसंरचना नहीं है जिसके कारण इनकी कार्यात्मक क्षमता कम होती जा रही है; और

(ग) पूर्ण अवसंरचना अर्थात् सड़क संपर्क, बिजली, पूरा शेड और गोदाम सुविधा प्रदान करने के लिए रेलवे द्वारा कौन-कौन से कदम उठाए गए हैं?

**उत्‍तर**

**रेल और वाणिज्‍य एवं उद्योग मंत्री (श्री पीयूष गोयल)**

(क): परिचालनिक और वाणिज्यिक आवश्‍यकता के अनुसार मूलभूत अवसंरचना के साथ ओडिशा राज्‍य में 59 रेक प्‍वाइंट हैं।

(ख): जी नहीं। बारगढ़, संबलपुर और बालांगीर सहित माल यातायात साइडिंगों पर अपेक्षित अवसंरचना उपलब्‍ध है।

(ग): सभी माल यातायात शेडों में सड़क संपर्कता और विद्युत सुविधा प्रदान की गई है। माल साइडिंगों पर संपूर्ण शेड और गोदाम सुविधा मौजूदा नियमों के अनुसार मुहैया कराई गई हैं।

\*\*\*\*\*